Kijevas

Kijevas arba Kyjivas () – Ukrainos sostinė, valstybinio pavaldumo miestas, taip pat – srities administracinis centras. Tai didžiausias milijoninis miestas, įsikūręs šiaurinėje šalies dalyje prie Dniepro upės, bei septintas pagal dydį Europos žemyno miestas.

Pavadinimo kilmė 
Pagal „Būtųjų laikų pasakojimą“ (sen. rus. Повѣсть времѧньныхъ лѣтъ) Kijevo pavadinimas kildinamas iš polianų genties kunigaikščio Kyjaus vardo – vieno iš trijų legendinių brolių, 482 m. įkūrusių Kijevą.

Istorija 

Kijevas yra vienas seniausių Rytų Europos miestų, įkurtas maždaug V amžiuje ankstyvųjų rytų slavų teritorijoje. Vėliau miestas tapo rytų slavų centru, o X–XII amžiuose – Kijevo Rusios politine ir kultūrine sostine. 1238 metais mongolų invazijos visiškai nuniokotas, miestas ilgam prarado svarbą ir liko tik provincijos sostine, valdoma gretimų valstybių – Lietuvos Didžiosios Kunigaikštystės, vėliau Abiejų Tautų Respublikos ir galiausiai – Rusijos. XIX amžiaus pabaigoje, Rusijos imperijoje vykstant Pramonės revoliucijai, miestas išaugo.

1917 m. paskelbus Ukrainos nepriklausomybę, Kijevas buvo neilgai gyvavusios Ukrainos Liaudies Respublikos sostine. Sovietmečiu tapo svarbiu pramoniniu miestu, o nuo 1934 metų – Ukrainos Tarybinės Socialistinės Respublikos sostine (pakeitė Charkovą). Per Antrąjį pasaulinį karą miestas buvo smarkiai sugriautas; po karo miestui suteiktas Miesto-didvyrio apdovanojimas.

Nuo 1991 m. nepriklausomos Ukrainos Respublikos sostinė. 2004 m. lapkritį Nepriklausomybės aikštėje, arba Maidane (Майдан Незалежності), kilo Oranžinė revoliucija – masiniai opozicijos protestai prieš prezidento rinkimų rezultatus, kurie baigėsi opozicijos lyderio Viktoro Juščenkos laimėjimu. Po „Ruslanos“ pergalės 2004 metų Eurovizijoje Kijevas tapo Eurovizijos dainų konkurso 2005 metais sostine. Po 12 metų Ukraina vėl nugalėjo Euroviziją. Tuo metu jai atstovavo „Džamala“ ir Kijevas įgavo teisę rengti 2017 metų Eurovizijos dainų konkursą.

Geografija 

Kijevas – miestas Rytų Europoje, išsidėstęs abiejuose Dniepro upės krantuose, netoli Dniepro ir Desnos santakos.

Klimatas 
Klimatas vidutinių platumų; žemyninis. Vidutinė metinė temperatūra yra +8° C, vidutinis metinis vėjo greitis yra 2,4 m/s, vidutinis metinis oro drėgnumas yra 75 %.

Administracinis suskirstymas 
2001 m. Kijeve buvo atlikta miesto administracinė reforma, kurios metu iš buvusių 14 rajonų buvo suformuota 10 rajonų – iš jų septyni dešiniajame Dniepro upės krante, o trys kairiajame krante. Jų ribos buvo išvestos per svarbiausias miesto gatves bei geležinkelio magistralėmis.

Kijevo dabartinis administracinis padalijimas ir rajonų gyventojų skaičius 2013 m. duomenimis (rajono pavadinimas, įskaitant ukrainietiškai, plotas, gyventojų skaičius ir tankumas):

Ekonomika 
Kijevas – svarbus Ukrainos pramoninis centras. Kijeve yra aviacinis mokslo-techninis kompleksas „Antonov“, kuriame gaminami didžiausi ir galingiausi pasaulyje orlaiviai Antonov An-225.

Ekonominiai rodikliai

Transportas 
Kijevas – vienas stambiausių Ukrainos transporto mazgų. Miesto tranporto sistemą sudaro 2 oro uostai, upės uostas, geležinkelis, automagistraliniai automobilų keliai, viešasis transportas (autobusai, troleibusai, tramvajai, metropolitenas).

Viešasis tranportas

Autobusai ir troleibusai 

Kijevo autobusų tinklas įkurtas 1925 m. gruodžio 10 d. Šiandien autobusai kursuoja 86 maršrutais, yra aštuoni autobusų parkai. Daugiausiai naudojamos transporto priemonės: LAZ, Scania, Volvo.

Troleibusų tinklas Kijeve įkurtas, suteikus miestui Ukrainos TSR sostinės statusą, 1934 m. Po II pasaulinio karo nuolat plečiasi. Šiandien troleibusai kursuoja 46 maršrutais, yra keturi troleibusų parkai. Daugiausiai naudojamos transporto priemonės: LAZ, JUMZ, Kyiv, Škoda.

Tiek autobusų, tiek troleibusų parkas (transporto priemonės) nuolat atnaujinamos.

Tramvajus 

Kijevas buvo pirmas Rusijos imperijos miestas ir vienas iš pirmųjų Europoje, kuriame buvo atidarytas tramvajų tinklas. Pirmasis tramvajus pradėjo kursuoti 1892 m. (linijos ilgis – 1,5 km). 1978 m. mieste buvo įrengta pirmoji TSRS greitojo tramvajaus linija.

2005 metais Kijevo tramvajaus ūkį sudarė 509 vagonai; bendras bėgių ilgis 258,3 km. 2005 m. po Potono tilto rekunstrukcijos tramvajaus tinklas buvo padalintas į du skirtingus – dešiniojo ir kairiojo krantų.

2000 m. Kijeve buvo atidarytas naujas greitojo tramvajaus tinklas, kurį sudaro dvi linijos (bendras ilgis 18,5 km). 2007–2009 m. planuojamas infrastruktūros, transporto priemonių atnaujinimas.

Metropolitenas 

Kijeve išvystyta metropoliteno sistema. Nuo 1960 m. nutiestos 3 linijos (bendras ilgis virš 60 km), kurios turi 45 stoteles. Kasdien metro naudojasi apie 1,7 mln. keleivių. Daug stotelių – kultūriniai ir istoriniai paminklai. Šiuo metu statoma ketvirtoji ir projektuojama penktoji metro linijos.

Funikulierius 

Kijevo funikulierius (keltuvas; ofc. Michailivo elektritrinis konotinis keltuvas). Pradėtas naudoti 1905 m. gegužę. Kelio ilgis – 222 m, kalno statumas – 18–20°, greitis – 2 m/s, žmonių talpumas vagone – 100.

Kijevas buvo antrasis miestas Rusijos imperijoje, po Odesos, kuriame buvo įrengtas keltuvas.

Automobilių keliai 
Per miestą driekiasi ilgiausias europinio tinklo kelias –  (Kalė–ideris); taip pat Kijevas sujungtas su kitais miestais greitkeliais: , (su Odesa, Sankt Peterburgu),  (Kijevas–Liublinas).

Geležinkelis 
Kijevas – svarbus geležinkelio mazgas. Centrinė miesto geležinkelio stotis – „Kijevo Keleivinė“ (Київ-Пасажирський). Mieste yra Ukrainos Pietvakarių geležinkelio valdyba.

Iš Kijevo driekiasi geležinkeliai 5 kryptimis; planuojamas Kijevo aplinkkelio statymas, kuris sujungtų galines metro stoteles.

Oro tranportas 

Kijevui priskiriami du oro uostai: Kijevo Žuljanų tarptautinis oro uostas, ir 29 km nuo miesto į rytus nutolęs Boryspilio tarptautinis oro uostas.

Vandens tranportas 

Kijevo upių uostas ant Dniepro buvo pastatytas 1897 m. Sovietmečiu buvo vykdomi tiek krovininiai pervežimai, tiek ir keleiviniai (priemiesčių ir tolimojo susisiekimo), tačiau dabar tokiems pervežimams tapus nerentabiliems, rengiamos tik turistinės ir pramoginės kelionės upe.

Gyventojai

Tautinė sudėtis 
Kijevo gyventojų pasiskirstymas pagal tautybes 2001 m. (skaičius, procentas):

Rytų Baltijos kilmės tautų skaičius Kijeve, 2001 m.: 406 lietuviai, 369 latviai, 194 estai, 141 karelas, 55 lyviai, 51 suomis, 12 vepsų, 1 ižoras.

Švietimas ir kultūra 
Kijeve yra 18 aukštųjų mokyklų (tarp jų – Nacionalinis Taraso Ševčenkos universitetas, Konservatorija, Mohylos akademija, Nacionalinis statybos ir architektūros universitetas), daugybė licėjų, gimnazijų, mokyklų ir kitų švietimo įstaigų.

Mieste yra 27 muziejai ir 25 teatrai bei teatro studijos.
Iš lankomų objektų pažymėtini šie kultūros paminklai:
 Aukso vartai (Золоті ворота),
 Sofijos soboras,
 Kijevo Pečorų lauros vienuolynas – gynybinis kompleksas (XI-XVIII a.).

Žalieji plotai 
Kijevas – žalias miestas, garsėjantis kaštonais. Mieste yra du botanikos parkai, centre įsikūręs Kijevo zoologijos sodas.

Sportas 
Mieste įsikūrę krepšinio klubas BC Kyiv bei ledo ritulio klubas HC Sokil Kyiv. Kijeve yra pastatytas Olimpinis stadionas, galintis talpinti 83 450; šiame stadione vyko Euro 2012 finalinės rungtynės.

Žymiausi futbolo klubai:
 FK Arsenal Kiïv
 FK Dinamo Kiïv
 FK CSKA Kiïv
 FK Obolonʹ Kiïv

Miestai partneriai 
Miestai, su kuriais Kijevas yra užmezgęs partnerystės ryšius:

  Ankara, Turkija
  Atėnai, Graikija
  Belgradas, Serbija
  Briuselis, Belgija
  Budapeštas, Vengrija
  Čikaga, JAV
  Edinburgas, Jungtinė Karalystė
  Florencija, Italija
  Helsinkis, Suomija
  Jerevanas, Armėnija
  Krokuva, Lenkija
  Kiotas, Japonija
  Kišiniovas, Moldova
  Minskas, Baltarusija
  Miunchenas, Vokietija
  Odensė, Danija
  Paryžius, Prancūzija
  Pretorija, PAR
  Ryga, Latvija
  Roma, Italija
  Santjagas, Čilė
  Sofija, Bulgarija
  Stokholmas, Švedija
  Talinas, Estija
  Tbilisis, Gruzija
  Torontas, Kanada
  Tulūza, Prancūzija
  Uhanas, Kinija
  Sudžou, Kinija
  Pekinas, Kinija
  Varšuva, Lenkija
  Viena, Austrija
  Vilnius, Lietuva
  Tamperė, Suomija
  Leipcigas, Vokietija
  Bratislava, Slovakija
  Baku, Azerbaidžanas
  Meksikas, Meksika
  Biškekas, Kirgizija
  Taškentas, Uzbekistanas
  Nur Sultanas, Kazachstanas
  Jeruzalė, Izraelis
  Rio de Žaneiras, Brazilija
  Brazilija, Brazilija
  Buenos Airės, Argentina
  Lisabona, Portugalija
  Ašchabadas, Turkmėnistanas
  Tripolis, Libija
  Ženeva, Šveicarija
  Džakarta, Indonezija
  Lima, Peru
  Berlynas, Vokietija
  Bernas, Šveicarija

Nuotraukų galerija

Šaltiniai

Nuorodos 

 kievcity.gov.ua / Oficiali svetainė (ukr.k.)
 visitkievukraine.com / Visit Kiev, Ukraine
 tripadvisor.co.uk / Kiev, Ukraine
 britannica.com/ / Kiev
 meteo.gov.ua / KYIV Current weather 
 timeanddate.com / Current Local Time in Kyiv, Ukraine
 xe.com / UAH – Ukrainian Hryvnia / visitkievukraine.com / Currency exchange